30/06/2015 | Administración LocalMunicipal
A Laracha
Acordos do Pleno de organización municipal mandato 2015-2019

ANUNCIO Acordos do Pleno de organización municipal mandato 2015-2019 O Pleno da Corporación, en sesión de data 19 de xuño de 2015 aprobou entre outras, por maioría absoluta do número legal de membros as seguintes propostas da Alcaldía-Presidencia: 1.º.–Periodicidade das sesións ordinarias do Pleno ● Celebra-las sesións Ordinarias do Pleno o último venres dos meses impares, isto é, os meses de XANEIRO, MARZO, MAIO, XULLO, SETEMBRO E NOVEMBRO, ás 13.30 horas. ● No suposto de que o día sinalado fose festivo, a sesión celebrarase o anterior día hábil á mesma hora. ● No suposto de que o Pleno motivadamente quixera cambiar a data e/ou hora dunha sesión ordinaria farao mediante acordo na anterior sesión ordinaria que se celebre 2.º.–Atribucións delegadas polo Pleno a favor da Xunta de Goberno Local e da Alcaldía. PRIMEIRO.–Delegar na Xunta de Goberno Local as seguintes atribucións delegables que a lexislación vixente asigna ao Pleno da Corporación: – O exercizo de accións xudiciais e administrativas e a defensa da Corporación en materias de competencia plenaria. – A declaración de lesividade dos actos do Concello. – A adxudicación das contratacións e concesións de toda clase cando o seu importe supere o 10 por 100 dos recursos ordinarios do orzamento, e en calquera caso, os 6 millóns de €, así como os contratos ou concesións plurianuais cando a súa duración sexa superior a catro anos e os plurianuais de menor duración cando o importe acumulado de tódalas anualidades supere a porcentaxe indicada, referidos ós recursos ordinarios do primeiro exercicio e, en todo caso, cando seu importe sexa superior á contía sinalada. – A adquisición de bens e dereitos cando o seu valor supere o 10% dos recursos ordinarios do orzamento, así como os alleamentos patrimoniais nos seguintes supostos: ● Cando se trate de bens inmobles e non estean previstos no orzamento. ● Os previstos no Orzamento cun valor superior ao 10% dos recursos ordinarios do orzamento. – Resolver os recursos de reposición que se interpoñan contra os acordos adoptados pola Xunta de Goberno Local en exercicio das atribucións delegadas polo Pleno. SEGUNDO.–Delegar na Alcaldía as seguintes atribucións delegables que a lexislación vixente asigna ao Pleno da Corporación: – As atribucións que como órgano de contratación correspondan ao Pleno, agás a adxudicación delegada na Xunta de Goberno Local, nas contratacións e concesións de toda clase cando o seu importe supere o 10 por 100 dos recursos ordinarios do orzamento, e en calquera caso, os 6 millóns de €, así como os contratos ou concesións plurianuais cando a súa duración sexa superior a catro anos e os plurianuais de menor duración cando o importe acumulado de tódalas anualidades supere a porcentaxe indicada, referidos ós recursos ordinarios do primeiro exercicio e, en todo caso, cando seu importe sexa superior á contía sinalada. – A aprobación dos proxectos de obras e servizos cando a Alcaldía sexa o órgano de contratación de conformidade coa delegación efectuada polo Pleno, e dos que non estean previstos nos orzamentos. – Resolver os recursos de reposición que se interpoñan contra os actos administrativos adoptados pola Alcaldía en exercicio das atribucións delegadas polo Pleno. TERCEIRO.–Ordenar a publicación do presente acordo no Boletín Oficial da Provincia. Designación de membros da mesa de contratación que asistirá ao Pleno/Xunta de Goberno Local como Órgano de Contratación No apartado cuarto da resolución de Alcaldía 330/2015 do 15 de xuño de 2015 incluiuse a proposta que se transcribe de forma literal e que foi aprobada polo Pleno coa maioría absoluta do número legal de membros: “RESOLUCIÓN DA ALCALDÍA De conformidade co contemplado no artigo 295 e no apartado 10 da disposición adicional segunda do texto refundido da Lei de contratos do sector público, aprobado por Real decreto lexislativo 3/2011, do 14 de novembro, e no artigo 21 do Real decreto 817/2009, de 8 de maio, polo que se desenvolve parcialmente a Lei 30/2007, do 30 de outubro, RESOLVO: PRIMEIRO.–Designar con carácter permanente os seguintes membros da mesa de contratación que deberá asistir a esta Alcaldía cando exerza competencias como órgano de contratación ou á Xunta de Goberno Local, cando exerza competencias como órgano de contratación por delegación desta Alcaldía: – Presidente: o Sr. alcalde. – Vogais: - O primeiro tenente de alcalde - O segundo tenente de alcalde - Un concelleiro de cada grupo municipal da oposición - O secretario da Corporación. - O interventor da Corporación - O tesoureiro - A arquitecta técnica municipal - A enxeñeira técnica municipal – Secretario: o técnico de administración xeral da Secretaría ou un administrativo de administración xeral nos casos de ausencia do primeiro. SEGUNDO.–Notificar persoalmente aos designados os seus nomeamentos como membros da mesa de contratación. TERCEIRO.–Ordenar a publicación a presente resolución no Boletín Oficial da Provincia. CUARTO.–Propoñer ao Pleno da Corporación a designación con carácter permanente dos mesmos membros da Mesa de contratación para cando o Pleno exerza competencias como órgano de contratación, ou á Xunta de Goberno Local, cando exerza competencias como órgano de contratación por delegación do Pleno. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario.” Creación e constitución das comisións informativas PRIMEIRO.–Crear as seguintes Comisións Informativas Permanentes: * Comisión Informativa Permanente de Asuntos Económicos, Facenda e Especial de Contas * Comisión Informativa Permanente de Asuntos Xerais do Pleno SEGUNDO.–Ditas Comisións estarán constituidas por membros de todos os grupos políticos integrantes da Corporación, proporcionalmente á súa representatividade no Concello, conforme ao preceptuado pola lexislación vixente e, por conseguinte, coa seguinte constitución: < Grupo político “Partido Popular”: 5 membros. < Grupo político dos Socialistas de Galicia-PSOE: 1 membro. < Grupo político do Bloque Nacionalista Galego: 1 membro. < Grupo político Mixto: 1 membro TERCEIRO.–A Presidencia de ditas Comisións a ostenta o Sr. alcalde, podendo delegala, a proposta da propia Comisión, tras a correspondente elección efectuada no seu seo. CUARTO.–As sesións destas Comisións celebraránse coa antelación suficiente e necesaria para informar os asuntos que vaian ser tratados polo Pleno Municipal nos seguintes días e horas: * Sesións ordinarias da Comisión Informativa Permanente de Asuntos Económicos, Facenda e Especial de Contas: os luns anteriores ao día fixado para a sesión ordinaria do Pleno (venres dos meses impares –XANEIRO, MARZO, MAIO, XULLO, SETEMBRO E NOVEMBRO–) ás 13.30 horas. * Sesións ordinarias da Comisión Informativa Permanente de Asuntos Xerais do Pleno: os martes anteriores ao día fixado para a sesión ordinaria do Pleno (venres dos meses impares –XANEIRO, MARZO, MAIO, XULLO, SETEMBRO E NOVEMBRO–) ás 13.30 horas. Recoñecemento das dedicacións de diversos cargos PRIMEIRO.–O recoñecemento e aprobación da dedicación exclusiva para os seguintes cargos e para os concelleiros/as que ostentan delegacións específicas pola dirección e xestión dos servizos que se sinalan: – Alcalde-presidente. – Concellería delegada de Persoal, Medio Ambiente, Servizos Municipais, Feiras e Mercados. – Concellería delegada de Patrimonio, Obras e Urbanismo. – Concellería Delegada de Ensino, Cultura, Deportes, Xuventude, Turismo e Festas. – Concellería Delegada de Sanidade, Servizos Sociais, Muller, Emprego e Promoción Económica. SEGUNDO.–Fixar as seguintes retribucións brutas a percibir en doce pagas ordinarias máis dúas (2) pagas extraordinarias anuais polo mesmo importe: – Alcalde-presidente: 3448,44 € mensuais – Concellería Delegada de Persoal, Medio Ambiente, Servizos Municipais, Feiras e Mercados: 2178,45 € mensuais. – Concellería Delegada de Patrimonio, Obras e Urbanismo: 2178,45 € mensuais. – Concellería Delegada de Ensino, Cultura, Deportes, Xuventude, Turismo e Festas: 2178,45 € mensuais. – Concellería Delegada de Sanidade, Servizos Sociais, Muller, Emprego e Promoción Económica: 2178,45 € mensuais. Os tenentes de alcalde terán dereito a percibir a diferenza entre as súas retribucións e as establecidas para a Alcaldía-Presidencia nos casos de substitución da Alcaldía nos supostos de vacante, ausencia ou enfermidade, polos días nos que efectivamente o substitúan. TERCEIRO.–Dar de alta no Réxime Xeral da Seguridade Social ao sr. alcalde e aos concelleiros e as concelleiras que ostentan as delegacións específicas para as que se recoñece o réxime de dedicación exclusiva, con efectos desde o día de hoxe, 19 de xuño de 2015, asumindo o Concello da Laracha o pago das cotas empresariais que correspondan, entendendo, en relación aos efectos de 19 de xuño, que será en todo caso a data de solicitude de alta na Seguridade Social sempre e cando no día de hoxe se producira a aceptación das dedicacións exclusivas, debendo ter efectos polo tanto na data na que se produza a alta efectiva na Seguridade Social, pois en caso contrario o concello debería asumir un recargo. Determinación do número, características e retribucións do persoal eventual PRIMEIRO.–Manter os seguintes postos de traballo creados na relación de postos de traballo do Concello da Laracha (aprobada definitivamente polo Pleno o 25 de novembro de 2009) como reservados a persoal eventual coas características e retribucións sinaladas na mesma: – Código do posto: 00.00.00.02. Denominación: coordinador de subvencións. - Código do posto: 00.00.00.03. Denominación: asesor medios comunicación. SEGUNDO.–Modificar a relación de postos de traballo do Concello da Laracha, no sentido de amortizar o posto de traballo denominado: Secretario Alcaldía (código do posto: 00.00.00.01), ao fin de adecuala ao previsto no artigo 104 bis da Lei 7/1985, do 2 de abril, Reguladora das Bases do Réxime Local. TERCEIRO.–Publicar o presente acordo no Boletín Oficial de la Provincia e remitir unha copia do mesmo á Administración do Estado e ao órgano competente da Comunidade Autónoma no prazo de trinta días, para a súa constancia da modificación da relación de postos de traballo. A Laracha, a 19 de xuño de 2015. O alcalde José Manuel López Varela